સૌરાષ્ટ્ર યુનિવર્સિટીના બોર્ડ ઓફ સ્પોર્ટ્સના સભ્ય અને ઇન્ડોર સ્ટેડિયમના ઇન્ચાર્જ ચિંતન રાવલે અબતક સાથેની વાતચીત દરમિયાન જણાવ્યું હતું કે સૌરાષ્ટ્ર યુનિવર્સિટી દ્વારા આજરોજ સ્પર્ધાનું આયોજન કરવામાં આવ્યું છે જેમાં ૭૦ થી વધુ વિદ્યાર્થીઓએ ભાગ લીધો છે સૌરાષ્ટ્ર યુનિવર્સિટી સ્પર્ધામાં જે વિદ્યાર્થીઓ વિજેતા બનશે તેઓને આગળ રાજ્યકક્ષાની સ્પર્ધામાં પોતાની કલા બતાવવા તક મળશે. એમ. પી. એડ જયદીપસિંહ ચૌહાણ અબતક સાથેની વાતચીત દરમિયાન જણાવ્યું હતુ કે સૌરાષ્ટ્ર યુનિવર્સિટી દ્વારા દર વર્ષે આંતરકોલેજ સ્પર્ધાનું આયોજન કરવામાં આવતું હોય છે જેમાં આજે જુડો સ્પર્ધામાં ખેલાડીઓએ રસપૂર્વક ભાગ લઈને પોતાના દાવપેચ ખેલી અને કૌવત બતાવ્યું હતું અને યુનિવર્સિટી દ્વારા પણ ભવિષ્યમાં ખેલાડીઓને રમતગમત ક્ષેત્રમાં આગળ જઇ યુનિવર્સીટી નું નામ રોશન કરે તેવા પ્રયાસો હાથ ધરવામાં આવ્યા છે.